TTB ดีด 3% นิวไฮรอบ 1 ปี 10 เดือน โบรกฯชู “แลกการ์ด” ชี้ Q4 ฟื้นเด่นหลังเปิดเมือง
TTB ดีด 3% นิวไฮรอบ 1 ปี 10 เดือน โบรกฯชู “แลกการ์ด” ชี้ Q4 ฟื้นเด่นหลังเปิดเมือง และอาจเริ่มเห็นการ Synergy มากขึ้นหลังจากที่มีการควบรวมกิจการ แนะนำ “ซื้อ” เป้า 1.50 บ.

16 ธ.ค. 2564

ผู้สื่อข่าวรายงานว่าวันนี้ (16 ธ.ค. 2564) ราคาหุ้น ธนาคารทหารไทยธนชาต จำกัด (มหาชน) หรือ TTB ณ เวลา 10:45 น. อยู่ที่ระดับ 1.35 บาท เพิ่มขึ้น 0.04 บาท หรือ 3.05% โดยทำจุดสูงสุดที่ 1.36 บาท และทำจุดต่ำสุดที่ 1.32 บาท ด้วยมูลค่าการซื้อขาย 516.88 ล้านบาท

บล.กสิกรไทย ระบุในบทวิเคราะห์ (16 ธ.ค. 2564) ว่า ทางฝ่ายวิจัยเริ่มมีมุมมองเชิงบวกมากขึ้น และอาจเริ่มเห็นการ Synergy มากขึ้นหลังที่มีการควบรวมกิจการ รวมทั้งคาดว่าจะฟื้นตัวดีขึ้นในไตรมาส 4/2564 หลังเปิดเมือง ทั้งนี้ถือเป็นหุ้นที่ Laggard ในกลุ่มธนาคาร แนะนำ “ซื้อ” ราคาเป้าหมาย 1.50 บาท